Z A P I S N I K
17. sjednice Vijeća Mjesnog odbora Dubrava - središte,
održane 7. studenog 2022.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Božidar Macan, Marija Orešić, Ivana Lulić, Lucija Matić, Damir Nehyba

NENAZOČNI ČLANOVI VIJEĆA: 
Svan Relac

Predsjedava, Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 16. sjednice Vijeća, održane 10. listopada 2022., bez izmjena:



	Na prijedlog predsjednice Vijeće jednoglasno utvrđuje


D N E V N I    R E D:

1. Prijedlog plana malih komunalnih akcija Mjesnog odbora Dubrava – središte za 2023.
1. Prijedlog radova na održavanju nerazvrstanih cesta Mjesnog odbora Dubrava - središte
1. Prijedlog radova na održavanju javnih zelenih površina Mjesnog odbora Dubrava - središte
1. Davanje mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
1. Davanje mišljenja na Prijedlog programa građenja komunalne infrastrukture na području Grada Zagreba u 2023.
1. Zakup zemljišta k.č.br 4081 k.o. Dubrava – očitovanje
1. Zakup zemljišta k.č.br 5666/1 k.o. Dubrava – očitovanje
1. Pitanja, prijedlozi i obavijesti.









Ad 1. Prijedlog plana malih komunalnih akcija Mjesnog odbora Dubrava - središte za 2023.

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 

Plan malih komunalnih akcija Mjesnog odbora Dubrava - središte za 2023.
/Plan malih komunalnih akcija nalazi se u privitku zapisnika i njegov je sastavni dio/


Ad 2. Prijedlog radova na održavanju nerazvrstanih cesta Mjesnog odbora Dubrava - središte 

U raspravi sudjeluju svi prisutni.

Vijeće jednoglasno donosi 


Z A K LJ U Č A K
o prijedlozima radova na održavanju nerazvrstanih cesta
Mjesnog odbora Dubrava – središte

Vijeće Mjesnog odbora Dubrava - središte predlaže da se u okviru djelatnosti održavanja javnih zelenih površina, Plana malih komunalnih akcija Mjesnog odbora Dubrava - središte u 2023. izvedu sljedeći radovi:

1. Virovska ulica - asfaltiranje 
2. Plješivička ulica - asfaltiranje 
3. Širinečka ulica od k.br. 1 do k.br. 21 - asfaltiranje 
4. Zavidovićka ulica - asfaltiranje 



Ad 3. Prijedlog radova na održavanju javnih zelenih površina Mjesnog odbora Dubrava – središte 

U raspravi sudjeluju svi prisutni.

Vijeće jednoglasno donosi 


Z A K LJ U Č A K
o prijedlozima radova na održavanju javnih zelenih površina
Mjesnog odbora Dubrava - središte


Vijeće Mjesnog odbora Dubrava - središte predlaže da se u okviru djelatnosti održavanja javnih zelenih površina, Plana malih komunalnih akcija Mjesnog odbora Dubrava - središte u 2023. izvedu sljedeći radovi:

1. dvorište OŠ dr. Ante Starčevića - bojanje klupa, održavanje zelenila, proširivanje pješačkih staza, održavanje ograde 
2. zelene površine na području ulice Rudolfa Kolaka - održavanje zelenila, hortikulturno uređenje
3. uređivanje zelenila te održavanje postojećih klupa u parku Prosinačkih žrtava


Ad 4. Davanje mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 

Z A K LJ U Č A K
o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.



Vijeće donosi negativno mišljenje na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba obzirom da isti ne uključuje ili minimalno uključuje aktivnosti vezane uz Gradsku četvrt Gornja Dubrava.



Ad 5.	Davanje mišljenja na Prijedlog programa građenja komunalne infrastrukture na području Grada Zagreba u 2023.

Članovi Vijeća primili su pisani material uz poziv.

U raspravi sudjeluju svi prisutni.
Vijeće jednoglasno donosi



ZAKLJUČAK
o davanju mišljenja na Prijedlog programa građenja komunalne infrastrukture na području Grada Zagreba u 2023.

Vijeće daje pozitivno mišljenje na Prijedlog programa građenja komunalne infrastrukture na području Grada Zagreba u 2023.


Ad 6.	Zakup zemljišta k.č.br 4081 k.o. Dubrava – očitovanje¸

Članovi Vijeća primili su pisani material uz poziv.

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o zakupu zemljišta k.č. 4081 k.o. Dubrava

Vijeće Mjesnog odbora Dubrava – središte odbija prijedlog za zakup zemljišta k.č. 4081 k.o. Dubrava obzirom da smatramo da bi isto narušilo kvalitetu života ostalih građana u blizini navedene lokacije.


Ad 7.	Zakup zemljišta k.č.br 5666/1 k.o. Dubrava – očitovanje

Članovi Vijeća primili su pisani material uz poziv.

U raspravi sudjeluju svi prisutni.
Vijeće jednoglasno donosi

Z A K LJ U Č A K
o zakupu zemljišta k.č. 9645 k.o. Dubrava

Vijeće Mjesnog odbora Dubrava – središte suglasno je sa prijedlogom za zakup zemljišta k.č.br 5666/1 k.o. Dubrava obzirom da ista nikako ne može biti iskorištena u nikakve druge svrhe s obzirom na položaj.
[bookmark: _GoBack]

Ad 8. Pitanja, prijedlozi i obavijesti.

Nije bilo rasprave.

Dovršeno u 19,10 sati.

KLASA: 024-08/22-003/2210
URBROJ: 251-13-11-5/010-22-2
U Zagrebu, 7. studenog 2022.


Zapisnik sastavila:                                                                               Predsjednica 
Ivana Blažević,                                                                           Vijeća Mjesnog odbora
predsjednica Vijeća                                                                         Dubrava – središte

                                                                                                          Ivana Blažević




